**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 18. júna 2025 o 17.00 hod.**

**Prítomní:** Marta Kunová, starostka obce

**Poslanci:** Ivan Čulen, Adam Čičo, Ing, Maroš Plško

**Neprítomní:** Lucia Gajdošíková, Eva Mráziková-obe poslankyne ospravedlnené

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Informácia o plnení uznesení z predchádzajúceho zasadnutia OcZ
4. Protest prokurátora k VZN 1/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní žúmp a prekovanie návrhu nového VZN 1/2025 o spôsobe náhradného zásobovania pitnou vodou a odvádzania odpadových vôd a o zneškodňovaní obsahu žúmp na území obce Hrabovka
5. Protest prokurátora k VZN 2/2017 o poplatkoch za znečistenie ovzdušia malými zdrojmi a návrh na jeho zrušenie
6. Záverečný účet obce Hrabovka za rok 2024
7. Výročná správa obce Hrabovka za rok 2024
8. Úprava rozpočtu k 31.5.2025
9. Opakované vyhlásenie voľby hlavného kontrolóra obce Hrabovka
10. Rôzne
11. Diskusia

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Marta Kunová, ktorá privítala prítomných poslancov a konštatovala, že obecné zastupiteľstvo napriek neprítomnosti dvoch poslancov je uznášaniaschopné. Starostka predniesla návrh programu rokovania obecného zastupiteľstva. Žiadny z poslancov nemal pripomienku alebo pozmeňujúci návrh a preto dala hlasovať o  návrhu programu zasadnutia obecného zastupiteľstva, ktorý bol poslancami schválený.

**Prítomní: 3 Za: 3 Proti: 0 Zdržal sa: 0**

**2. Určenie zapisovateľa a overovateľov zápisnice**

Starostka určila overovateľov zápisnice: Adam Čičo, Ivan Čulen

Zapisovateľka: Mgr. Janka Štefánková, pracovníčka obecného úradu

**3. Informácia o plnení uznesení z predchádzajúceho zasadnutia OcZ**

Informáciu o plnení uznesení z predchádzajúceho zasadnutia obecného zastupiteľstva predniesla starostka obce, ktorá konštatovala, že všetky uznesenia boli splnené okrem uznesenia, ktorý bola vyhlásená opakovaná voľba hlavného kontrolóra. Na základe vyhlásenej voľby sa nikto neprihlásil. Informáciu zobrali poslanci na vedomie.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**4. Protest prokurátora k VZN 1/2028 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní žúmp a prerokovanie návrhu nového VZN l/2025 o spôsobe náhradného zásobovania pitnou vodou a odvádzania odpadových vôd a o zneškodňovaní obsahu žúmp na území obce Hrabovka**

Poslanci obecného zastupiteľstva obdržali na rokovanie obecného zastupiteľstva zaslaný Protest prokurátora k VZN 1/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní žúmp, ktorý podala prokurátorka Okresnej prokuratúry v Trenčíne JUDr. Hudecová. Pani prokurátorka, na základe jej žiadosti, bola prizvaná na rokovanie obecného zastupiteľstva, kde podrobne vysvetlila dôvody protestu voči VZN l/2018. Upozornila na novú legislatívu, ktorá je platná od roku 2022 a z tohto dôvodu odporučila vyhovieť protestu prokurátora a zrušiť VZN 1/2018, ktoré malo viaceré nedostatky z pohľadu platnej legislatívy. Následne odporučila vypracovať a prerokovať na ďalšom zasadnutí obecného zastupiteľstva nové VZN o spôsobe náhradného zásobovania pitnou vodou a náhradného odvádzania odpadových vôd a o zneškodňovaní žúmp v obci Hrabovka. Na základe toho navrhla prijať uznesenie v znení :

Obecné zastupiteľstvo v Hrabovke:

1. Vyhovuje protestu prokurátora Okresnej prokuratúry Trenčín podaného pod sp.zn. PD84/25/3309-2 dňa 19.03.2025 proti §3, §4, §5, §6 VZN č. 01/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní žúmp.
2. Ruší VZN č. 01/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní žúmp účinné dňa 18.07.2018 schválené uznesením Obecného zastupiteľstva Obce Hrabovka č. 14/2018 dňa 26.06.2018,
3. Odporúča na najbližšom zasadnutí obecného zastupiteľstva prerokovať a schváliť nové VZN o spôsobe náhradného zásobovania pitnou vodou a náhradného odvádzania odpadových vôd a o zneškodňovaní žúmp.

Starostka dala hlasovať o uznesení v predloženom znení.

**Prítomní: 3 Za: 3 Proti: 0 Zdržal sa: 0**

**5. Protest prokurátora k VZN 2/2017 o poplatkoch za znečistenie ovzdušia malými zdrojmi a návrh na jeho zrušenie**

Poslanci obecného zastupiteľstva obdržali na rokovanie obecného zastupiteľstva zaslaný Protest prokurátora k VZN 2/2017 o poplatkoch za znečistenie ovzdušia malými zdrojmi , ktorý zaslal Mgr. Mikuš z Okresnej prokuratúry v Trenčíne. Prítomná pani prokurátorka JUDr. Hudecová bližšie vysvetlila dôvody protestu-VZN 2/2017 je ako celok nezákonné, nakoľko bolo prijaté na základe zákona, ktorý je už zrušený a je prijatý nový zákon z roku 2023 . Z tohto dôvodu navrhla zrušenie VZN 2/2017 a podotkla, že ak sa obec rozhodne vyberať poplatok za znečistenie ovzdušia, pokiaľ má v obci také subjekty ktorých sa to dotýka, môže schváliť nové VZN a ak sa rozhodne že nie, tak nie je nutné prijímať nové VZN. Nové VZN však musí byť schválené v zmysle súčasnej platnej legislatívy.

Obecné zastupiteľstvo v Hrabovke:

1. Vyhovuje protestu prokurátora Okresnej prokuratúry Trenčín sp. zn. PD144/25/3309-2 zo dňa 15.05.2025 proti VZN obce Hrabovka číslo 02/2017 o poplatkoch za znečistenie ovzdušia malými zdrojmi.
2. Ruší VZN č. 02/2017 o poplatkoch za znečistenie ovzdušia malými zdrojmi schválené Obecným zastupiteľstvom v Hrabovke dňa 02.08.2017 uznesením číslo 31/2017, účinného od 23.08.2017.

**Prítomní: 3 Za: 3 Proti: 0 Zdržal sa: 0**

**6. Záverečný účet obce Hrabovka za rok 2024**

Poslanci obdržali na rokovanie obecného zastupiteľstva návrh Záverečného účtu obce Hrabovka za rok 2024 spolu s čerpaní rozpočtu za rok 2024. Návrh Záverečného účtu bol zverejnený aj úradnej tabuli na stránke obce od 13.05.2025 čím bola dodržaná zákonná lehota na jeho zverejnenie. Starostka vyzvala prítomných poslancov, aby sa vyjadrili, k návrhu Záverečného účtu. Žiadny z poslancov nemal doplňujúce otázky a preto dala hlasovať o predloženom návrhu uznesenie k Záverečnému účtu obce Hrabovka za rok 2024 v znení:

1. Obecné zastupiteľstvo v Hrabovke schvaľuje Záverečný účet obce a celoročné hospodárenie bez výhrad.
2. Obecné zastupiteľstvo v Hrabovke schvaľuje použitie prebytku rozpočtového hospodárenia na tvorbu rezervného fondu vo výške 1199,02 EUR.

**Prítomní: 3 Za: 3 Proti: 0 Zdržal sa: 0**

**7. Výročná správa obce Hrabovka za rok 2024**

V nadväznosti na vypracovaný návrh Záverečného účtu obce Hrabovka za rok 2024 bola spracovaná aj Individuálna výročná správa obce Hrabovka za rok 2024, kde okrem údajov zo spracovaného Záverečného účtu z pohľadu rozpočtu boli doplnené aj demografické a geografické údaje o obci, organizačná štruktúra obce za rok 2024, plnenie úloh obce v oblasti preneseného výkonu a originálnych kompetencií obce, údaje z pohľadu účtovníctva a ostatné významné skutočnosti, ktoré mali vplyv na hospodárenie činnosť obce v roku 2024. Individuálna výročná správa obce Hrabovka bola zverejnená na úradnej tabuli na stránke obce a taktiež zaslaná všetkým poslancom obecného zastupiteľstva. Starostka vyzvala prítomných poslancov či má niekto ešte nejaké otázky k predloženému materiálu a dala hlasovať o jeho vzatí na vedomie.

**Prítomní: 3 Za: 3 Proti: 0 Zdržal sa: 0**

**8. Úprava rozpočtu k 31.05.2025**

Poslanci obecného zastupiteľstva obdržali na rokovanie obecného zastupiteľstva návrh na úpravu rozpočtu k 31.05.2025, ktorá sa týkala úprav na položkách určených na mzdy a odvody pre zamestnancov – poukázanie finančných prostriedkov od štátu na odmeny a odvody pre zamestnancov verejnej správy, zmena v položke financovania referenta stavebného úradu-zastupovanie počas dlhodobej PN na dohodu o pracovnej činnosti, poukázaná dotácia na činnosť DHZO a dofinancovanie z vlastných zdrojov – zabezpečenie špeciálnej výstroje pre DHZO, zvýšenie na položke opráv a údržby verejného vodovodu, rekonštrukcia miestneho rozhlasu – nová ústredňa, oprava verejného osvetlenia a drobné úpravy medzi položkami podľa skutočného čerpania k 31.5.2025. Starostka dala hlasovať o predloženom návrhu úprav rozpočtu.

**Prítomní: 3 Za: 3 Proti: 0 Zdržal sa: 0**

**9. Opakované vyhlásenie voľby hlavného kontrolóra obce Hrabovka**

Starostka opakovane predložila na rokovanie obecného zastupiteľstva návrh na Vyhlásenie voľby hlavného kontrolóra obce Hrabovka. Voľba hlavného kontrolóra bola už 4x vyhlásená, avšak neprihlásil sa žiadny uchádzač. Momentálne oslovila k spolupráci okolitých starostov, ktorí prisľúbili pomoc s oslovením uchádzačov prostredníctvom svojich kontrolórov v obciach.

Prítomní poslanci schválili uznesenie k Vyhláseniu voľby hlavného kontrolóra, ktoré by sa uskutočnilo 28.7.2025.

**Prítomní: 3 Za: 3 Proti: 0 Zdržal sa:** **0**

**10. Rôzne**

Starostka vyzvala prítomných poslancov či majú niečo k tomuto bodu rokovania a nakoľko žiadny z poslancov nemal žiadne podnety prešla k bodu diskusia.

**13.Diskusia**

Z radov občanov:

\*Do diskusie sa prihlásil pán Jakab s otázkou na akom princípe funguje rozvádzač verejného osvetlenia, nakoľko javil známky nefunkčnosti hlavne v skorých ranných hodinách, kedy idú ľudia skoro ráno do práce. Starostka vysvetlila, že keďže sa jedná o nový rozvádzač bolo potrebné jeho nastavene zo strany dodávateľa v čase keď sa menil zimný a letný čas. Ostatné funkcie sú riadené satelitom, ktoré však môžu byť ovplyvnené výpadkom dodávky elektriny alebo výpadkom ističa. Ďalšia otázka pána Jakaba bola k personálnemu zloženiu na pomocné práce v obci hlavne čo sa týka kosenia. Starostka vysvetlila, že momentálne obec nezamestnáva nikoho na tieto práce. Práce sú zabezpečené dodávateľským spôsobom-kosenie cintorína, pod cintorínom, pozemok pri vodojeme a čerpacej stanici, pričom apeluje na občanov, že každý je povinný udržiavať aj priľahlé okolie svojich nehnuteľností. Niektoré verejné časti obce pokosili dobrovoľne občania a členovia DHZO napr. ihrisko, časť na Vrchoch pri kríži a pri gazónoch.

\* Pani Čulenová sa spýtala na výmenu poklopov , či je reálna aspoň výmena tých najrizikkovejších, ktoré sú v obci. Starostka odpovedala, že chce toto urobiť najneskôr do konca roka.

\* Poslanec Čulen mal niekoľko otázok k prácam, ktoré sú vykonávané v rámci projektu Rekonštrukcie verejného priestranstva – navrhnuté a použité materiály a zeleň – starostka informovala čo obsahuje schválená projektová dokumentácia a nie je možné ju meniť.

\* Poslanec Plško – otázka či obec oslovila Povodie Váhu v súvislosti s čistením vodného toku, ktorého je vlastníkom a ktorý preteká cez pozemok pani Mrázikovej a pokračuje ďalej cez ďalšie súkromné pozemky. starostka odpovedala že nakoľko sa jedná o súkromné pozemky, je potrebné aby Povodie Váhu oslovili majitelia nehnuteľnosti, obec nemôže vykonávať práce na cudzích pozemkoch.

 **14. Záver**

Na záver starostka poďakovala všetkým prítomným poslancom a občanom za účasť na plánovanom zasadnutí obecného zastupiteľstva.

**Obecné zastupiteľstvo v Hrabovke**

**Uznesenie č. 5 - 12 /2025**

zo zasadnutia OZ v Hrabovke dňa 18.06.2025

***K  bodu: Otvorenie zasadnutia***

**Uznesenie č. 5/2025**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva .

V Hrabovke, 18.06.2025

 Marta Kunová

 starostka obce

***K bodu: Informácia o plnení uznesení z predchádzajúceho zasadnutia***

**Uznesenie č. 6/2025**

Obecné zastupiteľstvo v Hrabovke **b e r i e n a  v e d o m i e** informáciu o kontrole uznesení obecného zastupiteľstva v Hrabovke.

V Hrabovke, 18.06.2025

 Marta Kunová

 starostka obce

***K bodu: Protest prokurátora k VZN 1/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní žúmp a prerokovanie návrhu nového VZN l/2025 o spôsobe náhradného zásobovania pitnou vodou a odvádzania odpadových vôd a o zneškodňovaní obsahu žúmp na území obce Hrabovka***

 **Uznesenie č. 7/2025**

Obecné zastupiteľstvo v Hrabovke:

1. Vyhovuje protestu prokurátora Okresnej prokuratúry Trenčín podaného pod sp.zn. PD84/25/3309-2 dňa 19.03.2025 proti §3, §4, §5, §6 VZN č. 01/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní žúmp.
2. Ruší VZN č. 01/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní žúmp účinné dňa 18.07.2018 schválené uznesením Obecného zastupiteľstva Obce Hrabovka č. 14/2018 dňa 26.06.2018,
3. Odporúča na najbližšom zasadnutí obecného zastupiteľstva prerokovať a schváliť nové VZN o spôsobe náhradného zásobovania pitnou vodou a  odvádzania odpadových vôd a o zneškodňovaní žúmp.

V Hrabovke, dňa 18.06.2025

 Marta Kunová

 starostka obce

***K bodu: Protest prokurátora k VZN 2/2017 o poplatkoch za znečistenie ovzdušia malými zdrojmi a návrh na jeho zrušenie***

 **Uznesenie č. 8/2025**

Obecné zastupiteľstvo v Hrabovke:

1. Vyhovuje protestu prokurátora Okresnej prokuratúry Trenčín sp. zn. PD144/25/3309-2 zo dňa 15.05.2025 proti VZN obce Hrabovka číslo 02/2017 o poplatkoch za znečistenie ovzdušia malými zdrojmi.
2. Ruší VZN č. 02/2017 o poplatkoch za znečistenie ovzdušia malými zdrojmi schválené Obecným zastupiteľstvom v Hrabovke dňa 02.08.2017 uznesením číslo 31/2017, účinné od 23.08.2017.

V Hrabovke, dňa 18.06.2025

 Marta Kunová

 starostka obce

***K bodu: Záverečný účet obce Hrabovka za rok 2024***

 **Uznesenie č. 9/2025**

Obecné zastupiteľstvo v Hrabovke:

1. Obecné zastupiteľstvo v Hrabovke schvaľuje Záverečný účet obce a celoročné hospodárenie bez výhrad.
2. Obecné zastupiteľstvo v Hrabovke schvaľuje použitie prebytku rozpočtového hospodárenia na tvorbu rezervného fondu vo výške 1199,02 EUR.

V Hrabovke, dňa 18.06.2025

 Marta Kunová

 starostka obce

***K bodu: Výročná správa obce Hrabovka za rok 2024***

 **Uznesenie č. 10/2025**

Obecné zastupiteľstvo v Hrabovke berie na vedomie predloženú Individuálnu výročnú správu obce Hrabovka za rok 2024.

V Hrabovke, dňa 18.06.2025

 Marta Kunová

 starostka obce

***K bodu: Úprava rozpočtu k 31.05.2025***

 **Uznesenie č. 11/2025**

Obecné zastupiteľstvo v Hrabovke schvaľuje predloženú úpravu rozpočtu k 31.05.2025.

V Hrabovke, dňa 18.06.2025

 Marta Kunová

 starostka obce

***K bodu: Opakovaná voľba hlavného kontrolóra obce Hrabovka***

 **Uznesenie č. 12/2025**

Obecné zastupiteľstvo v Hrabovke:

**1. v y h l a s u j e**

v zmysle § 18a ods. 2 zákona č. 369/1990 Zb. o obecnom zriadení v znení neskorších zmien

a doplnkov **28.07.2025 za deň konania voľby** hlavného kontrolóra obce Hrabovka.

**2. u r č u j e**

**Požiadavky na výkon funkcie hlavného kontrolóra obce Hrabovka:**

1. Vzdelanie a prax: ukončené minimálne stredoškolské vzdelanie, preukázateľná prax

 minimálne 5 rokov v oblasti verejnej správy - znalosť legislatívy, kompetencií a

 právnych noriem na úrovni samosprávy - komunikačné schopnosti a reprezentatívne

 vystupovanie - práca s počítačom na užívateľskej úrovni (MS Word, Excel, internet a

 elektronická pošta) - flexibilnosť, samostatnosť, zmysel pre zodpovednosť a dôslednosť

2. Bezúhonnosť: preukazuje sa výpisom z registra trestov nie starším ako 3 mesiace

3. Pracovný úväzok: 10 hodín mesačne. Úväzok bude vykonávaný nerovnomerne podľa

 potreby obce a možností hlavného kontrolóra.

4. Začiatok funkčného obdobia hlavného kontrolóra obce Hrabovka podľa termínu ukončenia

 voľby a dňom nástupu do pracovného pomeru.

**Náležitosti prihlášky pre voľbu hlavného kontrolóra obce Hrabovka:**

1. Osobné údaje: meno, priezvisko, dátum narodenia, bydlisko,

 kontaktné údaje (telefón, e-mail)

2. Doklad o dosiahnutom najvyššom vzdelaní

3. Životopis s prehľadom doterajšej praxe

4. Doklad o praxi vo verejnej správe

5. Informáciu o tom, či ku dňu podania prihlášky podniká alebo vykonáva inú zárobkovú

 činnosť a je členom v riadiacich, kontrolných alebo dozorných orgánoch právnických osôb,

 ktoré vykonávajú podnikateľskú činnosť na účel vykonania voľby v obecnom

 zastupiteľstve

6. Čestné vyhlásenie o spôsobilosti na právne úkony v plnom rozsahu

7. Písomný súhlas so zverejnením osobných údajov podľa § 13 zákona č. 18/2018 Z. z. o ochrane osobných údajov a o zmene a doplnení niektorých zákonov za účelom vykonania voľby hlavného kontrolóra na zasadnutí Obecného zastupiteľstva v Hrabovke.

Súčasti prihlášky:

1. Štruktúrovaný profesijný životopis

2. Overená fotokópia dokladu o vzdelaní

3. Výpis z registra trestov nie starší ako 3 mesiace

Spôsob voľby hlavného kontrolóra

1. Vyhlásenie dňa konania voľby hlavného kontrolóra bude zverejnené najneskôr 25 dní

 (min. 40 dní pred dňom konania voľby) na úradnej tabuli obce Hrabovka a na

 Internetovej stránke www.obec-hrabovka.sk.

2. Písomnú prihlášku musí kandidát odovzdať spolu s požadovanými dokladmi najneskôr

 14 dní pred dňom konania voľby do 14.07.2025 do 14:00 hod. v zalepenej obálke na

 adresu:

 Obec Hrabovka, 913 32 Hrabovka 26, s označením: „Voľba hlavného kontrolóra –

 Neotvárať!“

3. Posúdenie náležitostí podaných prihlášok kandidátov vykoná starostka obce spolu s

 poslancami Obecného zastupiteľstva a vypracujú zoznam kandidátov.

4. Voľbu hlavného kontrolóra vykoná obecné zastupiteľstvo tajným hlasovaním, v zmysle

 §18a ods. 3 zák. č. 369/1990 Zb. o obecnom zriadení v znení neskorších predpisov..

5. Starosta obce je povinný s právoplatne zvoleným hlavným kontrolórom obce uzavrieť

 pracovnú zmluvu, plat v zmysle § 18c zákona č. 369/1990 Zb. o obecnom zriadení v znení

 neskorších predpisov.

6. Výkon funkcie hlavného kontrolóra trvá 6 rokov.

 Jeho funkčné obdobie sa začne ukončením voľby a podľa dohody nástupu do pracovného

 pomeru.

**Postavenie hlavného kontrolóra**

Hlavný kontrolór sa po zvolení stáva zamestnancom obce. Hlavný kontrolór obce nesmie bez súhlasu obce podnikať alebo vykonávať inú zárobkovú činnosť a byť členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť.

Toto obmedzenie sa nevzťahuje na vedeckú, pedagogickú, lekársku, prednášateľskú, literárnu alebo umeleckú činnosť.

Prihláseným záujemcom bude doručená pozvánka, na ktorej sa spresní čas a miesto konania voľby.

V Hrabovke, dňa 18.06.2025

 Marta Kunová

 starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Čičo** | **Čulen** | **Gajdošíková** | **Mráziková** | **Ing.Plško** |
| 5/2025 | **I** | **I** | **N** | **N** | **I** |
| 6/2025 | **I** | **I** | **N** | **N** | **I** |
| 7/2025 | **I** | **I** | **N** | **N** | **I** |
| 8/2025 | **I** | **I** | **N** | **N** | **I** |
| 9/2025 | **I** | **I** | **N** | **N** | **I** |
| 10/2025 | **I** | **I** | **N** | **N** | **I** |
| 11/2025 | **I** | **I** | **N** | **N** | **I** |
| 12/2025 | **I** | **I** | **N** | **N** | **I** |
|  |  |  |  |  |  |

**Vysvetlivky: I - za O – zdržal sa**

 **X - proti N - neprítomní**

**Overovatelia:**

Ivan Čulen .........................................

Adam Čičo .........................................

**Zapísala:**

Mgr. Janka Štefánková .........................................

Marta Kunová starostka obce